Din sag kan ende for retten, hvis der er tilstrækkeligt grundlag til at bevise en kriminel handling, og hvis der kan identificeres en eller flere gerningspersoner, som kan strafforfølges.
I den forbindelse kan din virksomhed blive indkaldt som vidne, hvor du vil blive bedt om at svare på spørgsmål vedrørende sagen.
Her vil det være en fordel, hvis du kan beskrive:
hvordan du har indsamlet de data, du har overleveret til politiet. Det kan fx være, hvilke data du har indsamlet, hvordan du har foretaget indsamlingen, og hvordan data er blevet opbevaret før udlevering til politiet.
hvilken effekt angrebet har haft på din virksomhed – herunder eventuelt økonomisk tab.
Du kan læse mere om at være vidne i en retssag på domstolenes hjemmeside.